આમ તો ગૂગલે ફોટો મેનેજમેન્ટ સહેલું બનાવવા માટે સૌથી પહેલાં પિકાસા, પછી ગૂગલ પ્લસમાં ફોટોઝ સેક્શન અને પછી અંતે, એક-બે મહિના પહેલાં ફોટોગ્રાફ્સ અને વીડિયો માટે એક અલાયદી સર્વિસ (https://photos.google.com) આપીને આપણું કામ બિલકુલ સહેલું કરી દીધું છે. તમે સારું ઇન્ટરનેટ કનેક્શન ધરાવતા હો તો તમારા સ્માર્ટફોન અને પીસીમાંના તમામ ફોટોઝ (ફુરસદે તપાસશો તો એની સંખ્યા હજારોમાં પહોંચી શકે છે!) ગૂગલની આ નવી સર્વિસમાં અપલોડ કરી શકો છો. આ સર્વિસ આપણા તમામ ફોટો-વીડિયો વગેરેને વર્ષ-મહિના અને તારીખવાર ઓટોમેટિકલી ગોઠવે છે અને પછી તેમાંથી જુદાં જુદાં કલેક્શન પણ તૈયાર કરે છે. આપણે આ સર્વિસ વિશે અગાઉ ‘સાયબરસફર’માં જ્યાં જેટલી જગ્યા મળી એ મુજબ વાત કરી છે, પણ તમે તમારા ફોટોગ્રાફ્સ ગૂગલને સોંપવા ન માગતા હો તો?